কয়া ইউনিয়ন

**কয়া ইউনিয়ন** খুলনা বিভাগের কুষ্টিয়া জেলার কুমারখালী উপজেলার একটি ইউনিয়ন। এই ইউনিয়নের কোনো স্থায়ী কার্যালয় নেই। এর মোট আয়তন  যা ১৫টি মৌজা নিয়ে গঠিত। ২০২২ সালের জনশুমারি ও গৃহগণনা অনুযায়ী এখানে ১৬টি গ্রাম রয়েছে যেখানে ৯,৭৯৭টি খানায় মোট ৪০,৪৬৩ জন মানুষ বসবাস করেন।

## ইতিহাস

ব্রিটিশ ভারতের সময়কালে কুমারখালী থানার একটি ইউনিয়ন বোর্ড হিসেবে কয়া ইউনিয়ন বোর্ড স্থাপিত হয়। যদিও ইউনিয়নের দাপ্তরিক ওয়েবসাইটে এর প্রতিষ্ঠা সাল ১৯৩৯ উল্লেখ করা হয়েছে। ১৯২৪ প্রকাশিত একটি গেজেটে দেখা যায় তৎকালীন ইউনিয়ন বোর্ডের অধীনে বর্তমান সময়ের শ্রীকুল মৌজা বাদে অন্যান্য সকল মৌজি বিদ্যমান ছিল। শ্রীকুল মৌজা সেইসময়ে শিলাইদহ ইউনিয়ন বোর্ডের অধীনে ছিল, যা বর্তমানে কয়া ইউনিয়নের অন্তর্গত।

এখানকার ৩টি গ্রামের পৃথক স্থানে ইউনিয়ন পরিষদের ১০৫ শতাংশ জমি রয়েছে। ১৯৬৩ সালে তৎকালীন ইউনিয়ন বোর্ডের চেয়ারম্যান সোনা মিয়া সুলতানপুরে ৩০ শতাংশ জমির উপর ২ কক্ষ বিশিষ্ট একটি ভবন নির্মাণ করেন, যা পরবর্তী ২০ বছর ব্যবহৃত হয়েছে। এরপর আমিরুল ইসলাম আমু নামক এক ব্যক্তি চেয়ারম্যান নির্বাচিত হলে, তিনি সুলতানপুর থেকে ঘোড়াই গ্রামে নিজ বাড়িতে পরিষদের কার্যালয় গড়ে তোলেন। আবার অনেকের মতে স্বাধীনতার পর থেকে ইউনিয়ন পরিষদের নিজস্ব কার্যালয় নেই, যেই ব্যক্তি চেয়ারম্যান নির্বাচিত হন তার বাড়িতেই কার্যালয় গড়ে তোলা হয়। বর্তমানে বানিয়াপাড়ার আলী হোসেনের বাড়িতে ইউনিয়ন পরিষদের অস্থায়ী কার্যালয় অবস্থিত।

## ভূগোল

কয়া ইউনিয়নের পূর্ব দিকে চরসাদীপুর, শিলাইদহ ও নন্দলালপুর ইউনিয়ন, পশ্চিম দিকে হাটশ হরিপুর ইউনিয়ন, উত্তর দিকে চরসাদীপুর ও হাটশ হরিপুর ইউনিয়ন এবং দক্ষিণ দিকে কুষ্টিয়া পৌরসভা, চাপড়া ও নন্দলালপুর ইউনিয়ন অবস্থিত।

এটির উত্তর দিক পদ্মা ও দক্ষিণ দিক গড়াই নদী দ্বারা বেষ্টিত। কুষ্টিয়ার সঙ্গে সরাসরি যাতায়াতের জন্য এখানে গড়াইয়ের তীরে ঘোড়াই (*ঘোড়ার ঘাট* নামেও পরিচিত) নামে একটি ঘাট রয়েছে। এই ঘাটের মাধ্যমে বড় বাজার ঘাটে নৌকা চলাচল করে।

এটি পদ্মা তীরবর্তী এলাকা হওয়ায় বর্ষা মৌসুমে এখানে নদী ভাঙ্গন দেখা দেয়া। এর লক্ষ্মীকুল মৌজাটি পদ্মায় বিলীন হয়ে গিয়েছে। এছাড়াও শ্রীকুল ও কালোয়া মৌজার অধিকাংশই পদ্মার ভিতরে অবস্থিত। এছাড়াও বাড়াদি ও সুলতানপুর মৌজার আংশিক পদ্মার ভিতরে অবস্থিত।

এর মোট আয়তন , এটি মোট ১৫টি মৌজা নিয়ে গঠিত এবং ১৬টি গ্রাম রয়েছে।

## জনপরিসংখ্যান

২০২২ সালের জনশুমারি ও গৃহগণনা অনুযায়ী কয়া ইউনিয়নে ৯,৭৯৭টি খানা রয়েছে যেখানে মোট ২৩,৭৬৯ জন মানুষ বসবাস করেন। এর মধ্যে পুরুষ ১১,৬৫৪ জন এবং নারী ১২,১১৫ জন।

বাংলাদেশ নির্বাচন কমিশনের ২০২৩ সালের ৬ এপ্রিল প্রকাশিত গেজেট অনুযায়ী কয়া ইউনিয়নে মোট ৩০,০৬০ জন ভোটার রয়েছেন। এর মধ্যে পুরুষ ভোটার ১৫,১২৮ জন ও নারী ভোটার ১৪,৯৩২ জন। এখানে ৯টি ওয়ার্ডের জন্য মোট ১০টি ভোট কেন্দ্র রয়েছে।

## শিক্ষা

২০২২ সালের জনশুমারি ও গৃহগণনা অনুযায়ী কয়া ইউনিয়নের শিক্ষার হার শতকরা ৭০.৫১ শতাংশ (৭ বছর এবং তার বেশি বয়সী)। পুরুষের সাক্ষরতার হার শতকরা ৭১.৪৮ শতাংশ এবং নারীর সাক্ষরতার হার শতকরা ৬৯.৫৪ শতাংশ। শিক্ষিত ব্যক্তিদের মধ্যে ২৫,৪৬৭ জন জেনারেল, ২২৯ জন কারিগরি, ৫০০ জন ধর্মীয় ও ১৪৭ জন অন্যান্য শিক্ষাক্ষেত্রে শিক্ষাগ্রহণ করেছেন।

## উল্লেখযোগ্য ব্যক্তি

* বাঘা যতীন - ব্রিটিশ বিরোধী বাঙালি বিপ্লবী
* নলিনীকান্ত কর - ব্রিটিশ বিরোধী বাঙালি বিপ্লবী
* আবরার ফাহাদ - নির্মমভাবে হত্যাকাণ্ডের শিকার হওয়া ব্যক্তি
* আকবর হোসেন - বাঙালি কথাশিল্পী, ঔপন্যাসিক
* শাহেদ চৌধুরী - বাংলাদেশী চলচ্চিত্র পরিচালক
* সৌমিত্র চট্টোপাধ্যায় - ভারতীয় বাঙালি চলচ্চিত্র অভিনেতা
* মোহাম্মদ আবদুর রহিম - বাংলাদেশী রাজনীতিবিদ
* আহমেদ শরীফ - বাংলাদেশী অভিনেতা
* শরফুদ্দীন আহমেদ - বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা
* শামসুদ্দিন আহমেদ - পূর্ব পাকিস্তানের আইনজীবী ও রাজনীতিবিদ
* আবু তালেব - বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা

## তথ্যসূত্র

## বহিঃসংযোগ

* 
* 

বিষয়শ্রেণী:কুমারখালী উপজেলার ইউনিয়ন